CELEX: 22005D0641
Language: sk
Date: 2005-04-26 00:00:00
Title: Odporúčanie asociačnej rady EÚ–Izrael č. 1/2005 z 26. apríla 2005 týkajúce sa vykonávania Akčného plánu EÚ–Izrael

9.9.2005   
            
            
               SK
            
            
               Úradný vestník Európskej únie
            
            
               L 233/52
            
         
      ODPORÚČANIE ASOCIAČNEJ RADY EÚ–IZRAEL č. 1/2005
   z 26. apríla 2005
   týkajúce sa vykonávania Akčného plánu EÚ–Izrael
   (2005/641/ES)
   ASOCIAČNÁ RADA EÚ–IZRAEL,
   so zreteľom na Euro-stredomorskú dohodu o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej, a najmä na jej článok 69,
   keďže:
   
               (1)
            
            
               Článok 69 Euro-stredomorskej dohody splnomocňuje asociačnú radu, aby vypracovala náležité odporúčania na účely dosiahnutia cieľov dohody.
            
         
               (2)
            
            
               V súlade s článkom 79 Euro-stredomorskej dohody zmluvné strany prijímajú všetky všeobecné alebo osobitné opatrenia potrebné na splnenie záväzkov vyplývajúcich z dohody a zabezpečia, aby sa dosiahli ciele stanovené v dohode.
            
         
               (3)
            
            
               Akčný plán EÚ–Izrael podporí vykonávanie Euro-stredomorskej dohody prostredníctvom vypracovania a prijatia konkrétnych opatrení zmluvnými stranami, ktoré poslúžia ako praktické usmernenie pri tomto vykonávaní.
            
         
               (4)
            
            
               Akčný plán má dvojitý účel – stanoviť konkrétne opatrenia na splnenie záväzkov zmluvných strán vyplývajúcich z Euro-stredomorskej dohody a poskytnúť širší rámec na ďalšie upevnenie vzťahov medzi EÚ a Izraelom s cieľom dosiahnuť významný stupeň hospodárskej integrácie a prehĺbiť politickú spoluprácu v súlade s celkovými cieľmi Euro-stredomorskej dohody.
            
         
               (5)
            
            
               Zmluvné strany Euro-stredomorskej dohody sa dohodli na texte Akčného plánu EÚ–Izrael,
            
         PRIJALA TOTO ODPORÚČANIE:
   Jediný článok
   Asociačná rada odporúča zmluvným stranám vykonávať Akčný plán EÚ–Izrael (1) v rozsahu, v akom toto vykonávanie smeruje k dosiahnutiu cieľov Euro-stredomorskej dohody.
   
      V Bruseli 26. apríla 2005
      
         
            Za asociačnú radu
         
         
            predseda
         
         S. SHALOM
         
      
   
   
      (1)  http://register.consilium.eu.int